photoshop | NoticiesTecnologia.com\nAlternatives a Photoshop\nSegurament sabràs que un dels programes més usats per a la pràctica de disseny gràfic és Photoshop. I és que tots (o almenys la majoria) hem sentit alguna vegada del famós “Photoshop”. Alternatives?\nEtiquetes: GIMP, Imatges, photoshop, programari lliure\nAdobe llança Photoshop Elements 7\nL’última versió per a aficionats a la fotografia del programari amb més èxit d’Adobe ja està disponible. Aquest senzill Photoshop és apte per a quasi tots els usuaris que tenen instal·lat Photoshop CS3 al seu ordinador. La seva principal novetat és la seva nova interfície més senzilla i amb menys aplicacions pel mig que poden arribar a destorbar. A més, aquesta nova versió inclou funcions que completen la seva antecessora, Photoshop Elements 6.\nUna d’aquesta noves opcions és Scene Cleaner que permet “escombrar” elements d’una fotografia que puguin destorbar. El dit que va posar el nostre pare en el flaix o aquest turista inoportú que passo en prémer el botó poden desaparèixer amb aquesta eina.\nInterfície d’Adobe Photoshop Elements 7\nA més, és possible accedir a més de 50 efectes aplicables a una àrea concreta amb Smart Brush. Altres opcions incloses en la versió 6 per a, per exemple, blanquejar dents es poden realitzar en un només pas gràcies a l’eina Quick Fix. Com a la majoria de noves versions de programari d’edició i reproducció, Adobe Photoshop Elements 7 incorpora l’opció per poder compartir, a través d’Internet, els nostres àlbums amb altres usuaris.\nEl llançament oficial s’espera per a octubre. Tanmateix, ja es pot adquirir des de la web per 96,28 euros (82,28 si s’adquireix l’actualització). Si preferim el pack d’aquest editor d’imatges al costat del de vídeos de la companyia, Adobe Premiere Elements 7 és preu es rebaixarà.\nEncara que tota la fama se l’ha emportat el seu germà més gran, Adobe Photoshop Elements 7 conté aquest 1% que els usuaris mitjos utilitzen en el Photoshop tradicional. Així, Adobe ha tornat a redissenyar el seu producte estrella ideat per a usuaris amb ganes d’enredar-se en el retoc fotogràfic digital en un entorn senzill i amb totes les opcions de Photoshop a l’abast de la mà.\nMés informació: Adobe\nEtiquetes: adobe, elements, photoshop, programari


VOLTA AL MÓN: 11/05/08 - 18/05/08\nEL VALENTS DE LES MINES DE POTOSI\nPotosi es una ciutat de Bolivia situada sobre l'immens altipla a 3800 mts sobre el nivell del mar, conserva l'encant dels carrers colonials amb fortes pendents i una gent autentica que encara manté la cultura i el parlar Quechua. Aquests dies aquí han sigut una mica deslluits, ja que la Montse ha agafat la grip i no ha pogut disfrutar d'una de les ciutats més auténtiques de Bolivia, i ha tingut de passar dos dies al llit amb febre i molt malt de coll amb la companyia d'una tele en blanc i negre d'aquelles que ja no s'en veuen i amb un sol canal.\nJo de mentres la cuidava, li portava menjar i informació de l'exterior, ja que tant sols voltant pels carrers de Potosi un no queda indiferent. Visitant els carrers, mercats, pastisseries, monuments i sobretot observant l'extrany taranná de la gent i les seves vestimentes tipiques.\nEl tercer dia d'estar a Potosi em vaig decidir d'anar a fer una visita a les mines de plata i zinc situades al Cerro Rico. Les mines varen ser les causants que Potosi sigui una ciutat tal i com és, ja que hi treballen 15000 persones i tenen una antiguitat de 500 anys. O sigui que el Cerro Rico és com un formatge gruier!!! Bromes a part, la visita és molt espectacular si no has estat mai a una mina. He sortit sol amb el guia, degut a que ara és temporada baixa.\nHem comencat al mercat miner, on s'hi pot trobar desde l'eina més insignificant fins a dinamita, ja que aquí el miner treballa per una cooperativa i s'ha d'abastir ell mateix de tot el material necessari, aqui també s'hi pot comprar begudes, alcohol de 96 graus apte per beure i lo més important per ells, la fulla de coca!!! (estan tots desdentegats). El guia m'ha recomenat portar-los alguna cosa i així ho he fet, he comprat 2 cocacoles de 2l, una ampolla d'alcohol i una bona bossa de coca.\nHem entrat a la mina a uns 1500 m de profunditat de llarg i hem anat fins quasi al final de la mina Negra de 20 anys d'antiguitat. És impressionant veure en les condicions en que treballen, ja que tot és manual i a causa de l'altura i la pols d'alla dins costa molt respirar. Després de caminar una mitja hora al llarg d'aquells passadissos que semblava que s'haguessin d'esfondrar en qualsevol moment, hem comencat a pujar per uns tunels amb l'ajuda de cordes que feien posar la pell de gallina a qualsevol. Alla d'alt hi hem trobat un grup de miners que estaven preparant uns explosius per dinamitar i treure mineral, un cop ho han tingut tot a punt han encés la metxa i hem pujat de nou a un altre forat que anava a parar a una mena de caverna on desde allá hem pogut sentir les explosions, i quan dic sentir, no només d'oida si no també l'ona expansiva que et feia acollonir. Alla hem estat esperant que el passadis de sota quedés lliure de pols, uns 45 minuts i de mentres hem estat fent petar la xerrada amb aquella colla de joves miners, dels quals molts d'ells havien comencat a treballar als 12 anys. M'ha impressionat la valentia d'aquells nois, pero també et feia mal el cor pensar que rondaven els vint anys i els quedava una vida molt curta i molt dura (esperanca de vida entre 45 i 50 anys). M'han fet moltes preguntes sobre Espanya, noies, feina, que se sent al anar amb un avió, etc... Jo també he aprofitat per fer una mica el xafarder i quan et diuen el que guanyen al més (1500 Bolivianos = 140 euros) encara et fa més mal el cor. Aquets tres nois que podeu veure a la foto son germans i avui portaven desde les 3 del matí allá dins i plegarien a les 3 o 4 de la tarda, aixó només menjant fulles de coca i bebent cocacola i alcohol de 96 graus. Una experiéncia que no podre oblidar encara que vulgui!!!\nPublicado por MIXVOLTAALMON en 5/16/2008 05:05:00 p. m. 1 comentari:\nNO DEIXEM D'AL.LUCINAR\nA finals de l'any passat quan faltaven tres mesos per marxar vam descobrir que hi havia dos ripollesos que estaven fent la volta al mon i que tornaven al febrer, eren en Jordi i la Nuria. La seva experiencia i consells ens han ajudat moltissim per tal de perfilar el nostre viatge. Segurament sense les seves recomanacions mai haguessim anat a San Pedro d'Atacama (Chile), per dos motius, per desconeixement i per economia, ja que Chile no es massa economic, pero realment ha valgut la pena, no deixem d'al.lucinar!!! No sabiem ben be que ens esperava a San Pedro, en primer lloc l'autobus es va comencar a enfilar i a enfilar fins 4.800 i pico, ja que vam passar pel paso de Jama, el mal de cap tambe ens ho feia notar! Pero les vistes i la recargolada carretera ens feien sentir una mica millor. Vam arribar a San Pedro a la tarda i l'endema a les quatre de la matinada ja erem d'amunt un altre autocar a veure com sortia el sol als Geisers del Tatio, tot un espectacle!!! i ben relaxats despres d'uns banys termals vam fer cami altre cop cap a San pedro parant en un poble de pastors on vam probar broxetes de Llama i Sopaipilla. L'endema al mati, ja erem sobre dues Trek direccio a Laguna Cejas, on podriem gaudir de la flotacio a consequencia de la sal que hi ha a les llacunes, pero despres de 30 kilometres d'anada i 30 de tornada, dels quals uns 25 eren per sorra enmig del desert. De totes maneres la tornada no va ser tant agradable, ja que en la primera llacuna, vam quedar plens de tallets als peus i mans, el señor de l'entrada ens havia avisat dient que era "filosa", pero no el vam entendre fins que vam sortir de l'aigua!!! El diumenge a les 8 en punt, ja ens esperava un autocar per dur-nos fins a la frontera amb Bolivia on pujariem en un 4*4, que ens portaria a traves de camins i paisatges increhibles durant tres dies fins a Uyuni, atravessant per la llacuna blanca, la verda, la vermella, i l'impressionant salar de Uyuni de 12.000 km2, veient tota mena de flora i fauna, i gaudint de l'increible companyia de'n Mikel (Australia), Mika i Jennifer (Holanda), Jan i Felix (Alemania) i el conductor Miguel, els quals haviem conegut a l'excursio dels Geisers i ens van proposar aquest safari, enlloc del viatge en bus que ens haviem montat nosaltres. No ens hem separat durant els tres dies, hem practicat moltissim angles i hem fet molta amistat, en definitiva perfecte, creiem que no podem demanar mes!\nAra ja som a Potosi, despres de passar una nit a Uyuni, tenim fotos molt boniques, tot i que no hi ha manera de borrar la taca fosca que ens ha aparegut a la camara, i de moment tampoc no hem trobat un bon lloc d'internet on poder penjar-les, esperem que a Sucre o poguem fer, si no sera mes endavant. Bé finalment ja hem pogut penjar les fotos!!!\nPublicado por MIXVOLTAALMON en 5/14/2008 03:29:00 p. m. Cap comentari:


‘Fins al final de la vida’, un llibre per acompanyar i cuidar les persones fins a l’últim dia | L'apunt\nTres experts en atenció pal·liativa han publicat el llibre ‘Fins al final de la vida’ a Eumo Editorial per orientar com cuidar i acompanyar les persones en processos de malalties avançades. Es tracta del director de la Càtedra de Cures Pal·liatives de la UVic-UCC i metge en Medicina interna, oncologia i Medicina pal·liativa, Xavier Gómez-Bastiste; la infermera Anna Formiguera i la psicooncòloga i psicòloga de cures pal·liatives Mariona Vilaclara. La redacció ha anat a càrrec del periodista Xavier Bardolet.\nA partir de situacions reals, explicades pels pacients o els seus cuidadors, el llibre tracta tots els aspectes del procés de final de vida amb recomanacions específiques per abordar-los: des de la gestió d’emocions, com la tristesa o la por, fins a la manera de comunicar la notícia, la relació amb l’equip assistencial, la presa de decisions d’acord amb els valors de cada persona, l’acompanyament espiritual o la preparació del comiat.\nEn una carta al lector, a tall d’introducció, el llibre comença explicant que la mort és una etapa més del procés vital i que aquesta s’ha de viure intensament al costat de l’ésser estimat, com una oportunitat que cal aprofitar per demostrar-li afecte. Al llibre hi trobem descrits episodis molt freqüents en l’evolució de les persones amb pronòstic de vida limitat, i s’hi proposen accions i comportaments dels cuidadors per donar el màxim de suport en aquestes situacions de vulnerabilitat. És, tal com ho defineix Xavier Gómez-Batiste, un “manual per practicar la compassió”.\nEl llibre ja es troba a la venda i es presentarà pròximament a la UVic.


Patates en sella de muntar o paraboloide hiperbòlic - SBM-XEIX\nInici > Cultivar la mirada matemàtica > Patates en sella de muntar o paraboloide hiperbòlic\nPatates en sella de muntar o paraboloide hiperbòlic\nFotografia de dues patates Pringles que es corresponen amb la forma geomètrica del paraboloide hiperbòlic o sella de muntar. Així, un paraboloide hiperbòlic és una superfície quàdrica les seccions de la qual amb els plans principals formen una paràbola i les interseccions amb els plans ortogonals a aquests plans principals són una hipèrbola. Consideram la seva equació cartesiana com:\n(x/a)^2 - (y/b)^2 - z = 0\non els termes quadràtics són de signe contrari. Si fossin de signe igual la fórmula es correspondria amb un paraboloide el·líptic. Una de les principals característiques és que aquesta figura és una superfície reglada (doblement reglada) per tant es pot construir a partir de línies rectes i donats quatre punts de l’espai que no estiguin al mateix pla hi ha una un únic paraboloide hiperbòlic que passa per aquests quatre punts.\nEmprada en arquitectura per arquitectes com Gaudí o Félix Candela, aquesta forma també és molt present a la natura en el que es coneix com coll o pas de muntanya. Pel que fa a la classificació de les formes del relleu la sella de muntar es troba dins el grup dels interfluvis o divisòries d’aigua.\n(Aquesta mirada matemàtica ha estat realitzada per Miquel Fiol Ramis en el marc del Màster de Professorat de Secundària UIB 2015-2016)\nHe romput la regla?


A l'antiga Grècia hi va haver grans filòsofs, pensadors, astrònoms, constructors.... va ser una època molt important per al desenvolupament del coneixement humà. En aquests meravellós anys va viure Eratòstenes de Cirene (276-196 a. De C.). Eratòstenes va ser director de la famosa biblioteca d'Alexandria, i va ser a més el primer ésser humà en calcular la circumferència de la Terra. A l'antiga Grècia ja sabien que la terra era rodona.\nEratòstenes va advertir que a la ciutat de Siene, a Egipte, el dia 21 de juny al migdia, els raigs solars entraven verticalment en un pou sense produir cap ombra a les seves parets, el que indicava que el Sol es trobava en la direcció vertical del pou, mentre que a Alexandria que es trobava a 5000 estadis (mesures de l'època), on Eratòstenes residia, els raigs solars donaven, aquest mateix dia i a aquesta mateixa hora una certa ombra. Això el va portar a pensar que podria calcular la circumferència de la Terra si sabés quin angle formaven els raigs del Sol al migdia a la mateixa data a la ciutat d'Alexandria, que estava al nord de Siene i situada gairebé en el mateix meridià. De les seves observacions va concloure que una torre a Alexandria projectava sobre el terra un angle d'ombra de 1/50 parts d'un cercle, és a dir 7.1º.\nVa suposar per tant que la distància entre Siene i Alexandria havia de ser 1/50 de la circumferència de la Terra, és a dir, 250.000 estadis. Es creu que va usar l'estadi àtic-italià de 184.8 m, de manera que el seu resultat (en mesures modernes) va ser de 46.250 quilòmetres, xifres que excedeixen en un 16% el valor real. Eratòstenes havia comès diversos errors en els càlculs, ja que Alexandria i Siene no es troben sobre el mateix meridià, ni el Sol passava exactament per la vertical de Siene al migdia del dia 21 de juny. Però va ser una gran aproximació i el seu mètode totalment valgut per a la mesura de la circumferència de la Terra en condicions ideals.\nPer exemple, usant el diagrama d'Eratòstenes donarem una fórmula vàlida per al càlcul del radi de la Terra:\nArticle publicat originalment a 'Universo Bloc'\nque tal eratostenes esta vivo'? si no?\nescrit per hyu 31/oct/20 19:59 h.


Detecten la presència de puces a la comissaria dels Mossos de Solsona - Regió7 :: El Diari de la Catalunya Central\nDetecten la presència de puces a la comissaria dels Mossos de Solsona\nEls sindicats denuncien que han picat agents, i la Generalitat respon que ja aplica mesures\nacnsolsona 02.09.2015 | 00:00\nPicades a un dels agents solsonins CAT-ME\nExterior de la comissaria dels Mossos de Solsona\nLa coalició Trisindical, formada per tres sindicats policials, va demanar ahir per escrit a la direcció general de Policia mesures "més contundents" per eradicar la presència de puces a la comissaria dels Mossos d'Esquadra de Solsona, que es va detectar fa més de quinze dies i que ha causat picades a alguns agents. El cos dels Mossos nega que es tracti d'una plega perquè se n'han detectat pocs exemplars i afirma que ja es duen a terme les mesures adients.\nEl Col·lectiu Autònom de Treballadors (CAT), un dels tres components de la Trisindical, va denunciar ahir en l'escrit que "a data 1 de setembre encara tenim treballadors que pateixen picades de puces a les dependències policials" i, per tant, "calen mesures més contundents per eradicar la plaga", segons el delegat de prevenció de riscos, Jaume Gustems. El sindicat creu que les puces haurien entrat a la comissaria a través d'una actuació que es va fer a una granja, en què "alguna persona que va entrar a les dependències policials era portadora de puces".\nSegons Gustems, un cop es van detectar les primeres picades, l'administració va actuar "amb urgència" a través d'una empresa especialitzada que "va posar unes trampes i va fer aspiracions periòdiques per eliminar aquests insectes". Amb tot, va detallar Gustems, "això no ha estat suficient". Per això, des del sindicat reclamen que es duguin a terme mesures més agressives com la fumigació de les instal·lacions. Aquesta actuació requeriria l'aïllament de les dependències policials durant 24 hores, però Gustems creu que seria compatible amb la feina dels agents perquè "es podria desplaçar el servei a altres dependències com la Policia Local de Solsona o a les comissaries Manresa i Berga".


Paga extra de Nadal: treu-li el major partit - Diari de Girona\nPaga extra de Nadal: treu-li el major partit\nÉs convenient que et donis capritxos només si aconsegueixes cobrir les despeses típiques d'aquesta època\nredacció 07.12.2014 | 09:12\nAmb la nòmina de desembre molts afortunats cobren també la paga extra de Nadal. En aquests dies de tant consum és molt fàcil polir-se-la gairebé sense adonar-se en capritxos innecessaris que en una altra època de l'any mai ens permetríem, com un sopar en un restaurant de luxe o unes joies per lluir durant les festes, especialment si el nostre pressupost la resta l'any és ajustat.\nSi aquest any vols treure el major partit possible de la teva paga extra, no et perdis els següents consells que has de tenir en compte pel que fa vegis l'ingrés al compte bancari:\n-Estalvi, en primer lloc: De la teva paga extra has de retirar almenys entre la meitat o un terç del total per dedicar exclusivament a l'estalvi segons les teves possibilitats. És a dir, si el teu extra és de 1.200 euros has de guardar per estalviar entre uns 600 i 300 euros. Aquests diners has ingressar-lo en un compte que disposis especialment per guardar els teus estalvis i que no hauràs tocar mai, excepte en casos de necessitat real. La resta de l'any hauries ingressar més diners en aquest compte per poder anar fent un bon coixí que t'ajudi en moments de dificultats.\n-Planifica les despeses de Nadal: Encara ets a temps. És convenient que anotis totes les despeses que preveus que tindràs aquestes dates. Has d'incloure les despeses en regals, despeses en loteria, despeses en dinars o sopars de fora de casa, despeses en viatges per visitar a la teva família o la compra per al sopar de Cap d'Any o el dinar de Reis.\nUn cop tinguis la llista, anota quants diners de la teva paga extra gastaràs en cada cas. Per exemple, en el regal per l'àvia 50 euros, 50 per al cotilló de Cap d'Any, i 80 o 100 euros en la loteria de Nadal. De tal manera que has de quadrar els diners que t'han quedat després de restar l'apartat d'estalvi amb el de les despeses extres que tens aquest mes. Si no ho aconsegueixes hauràs reduir les teves despeses i hauràs de plantejar-te no anar a algun sopar fora de casa o fer un menú de Nadal més barat.\n-Petits capritxos: Si després de realitzar aquesta operació has aconseguit que et sobri alguna cosa de diners, llavors ja pots pensar en prendre't un petit caprici, com una sessió de perruqueria abans de Nadal, un vestit nou per cap d'any o un cap de setmana a la neu.


Raúl entrena en solitari tot esperant un equip\n26 setembre 2020 11:46\nEl futbolista assegura que no ha perdut la il·lusió, però es reconeix intranquil\nPep Verger | 24 agost 2000\nEl mallorquí Raúl Pareja, un treballador del futbol, després de dos anys defensant els colors del Leganés a Segona Divisió, ha quedat sense feina. Raúl es troba ara sense equip, malgrat que s'entrena pel seu compte per estar en forma quan arribi el moment. El seu representant, Rafael Zurro, té distintes opcions, malgrat que ara com ara és ja complicat aconseguir fitxar per un Segona A, com era la intenció del defensor mallorquinista. En tot cas, de moment, ni tan sols ha passat pel cap de Raúl la possibilitat de deixar el futbol. «Estic a l'espera. De moment, m'entrén pel meu compte perquè quan arribi el moment d'incorporar-me ho pugui fer en les millors condicions... En aquestes altures de temporada serà difícil poder fitxar per un equip de Segona A, però...», explica Raúl.\nEl defensa del Reial Mallorca assegura que, malgrat la difícil situació que viu ara mateix, no es troba desil·lusionat. «La situació no és senzilla, però no he perdut la il·lusió. No estic desil·lusionat, malgrat que sí una mica intranquil, ja que no és normal no tenir equip a mitjan agost», assegura. Raúl, vista la situació, no descarta la possibilitat de jugar a l'estranger i, fins i tot, sembla ara l'opció més fàcil. «El meu representant és avui a Portugal i hi ha clares possibilitats que vagi a jugar allà. Encara no hi ha res segur, però... En tot cas, estic segur que abans que finalitzi la present setmana ja sabré en quin equip jugaré la temporada pròxima», assegurà Raúl.


Notícies – Premis aFFaC\nNotícies, Premsa 2021\nLes noves restriccions de mobilitat aprovades pel Procicat ens obliguen a prendre aquesta decisió d’última hora.\nLes Associacions Federades de Famílies d’Alumnes de Catalunya (aFFaC) celebra la seva 9ª Edició dels Premis aFFaC aquest pròxim 17 d’abril. Inicialment, la gala s’havia de celebrar a Girona amb un aforament reduït i només amb la presència de les AFA finalistes i amb una emissió en directe per streaming. Amb la tornada de vacances de Setmana Santa i les noves restriccions publicades pel Procicat, finalment s’ha decidit prendre aquesta decisió d’última hora i cancel·lar la cerimònia d’entrega dels premis per segon any consecutiu.\nTot i així, des de l’aFFaC ens hem adaptat a la situació actual i no renunciem a celebrar la iniciativa i implicació de totes les nostres associades. Els guardonats en les diferents categories, s’anunciaran el mateix 17 d’abril a partir de les 17:30h, a través de les nostres xarxes socials i al web dels Premis aFFaC.\n1r Premi Transformem la societat: AMPA Escola Alfred Mata de Puig Reig amb el projecte “Amb caliu, de l’hospital a l’aula”. Per promoure l’educació emocional i en valors als alumnes de l’escola tot enriquint el vincle entre l’alumnat. Per crear una metodologia d’aprenentatge personalitzada que permetés a l’alumna hospitalitzada mantenir el vincle amb els seus companys de classe i poder seguir treballant per assolir les competències d’aquest cicle.\n1r Premi Fem xarxa per la qualitat educativa: AFA Bellavista de Maçanet de la Selva amb el projecte “Formació de famílies: Compartint talents”. Per potenciar la comunitat tot reforçant vincles i creant llaços entre els membres de la comunitat. Per concedir l’oportunitat i l’espai als membres de la comunitat perquè puguin mostrar els seus talents. En definitiva, per crear entorns positius a l’escola.


L'Ajuntament col·labora en el treball de finalització de grau d'un estudiant de la UV\nMiquel Albiol, estudiant de la carrera de Geografia i Medi ambient de la Universitat de València, s'ha reunit recentment amb l'alcalde d'Alboraia, Miguel Chavarría, sobre el seu treball de finalització de grau "Percepción de riesgo de inundación en Alboraya". D'aquesta manera, l'Ajuntament de la localitat de l'Horta Nord es troba assessorant i col·laborant en el projecte de l'alumne.\nPer a poder realitzar el treball, l'alumne ha comptat amb l'ajuda d'Ernesto Navarro, funcionari del consistori. Gràcies a ell, Albiol ha tingut accés al pla d'actuació municipal, a la maqueta del pla d'inundacions i al mapa hidrològic de la localitat.\nA més, ha sigut rebut per l'alcalde, qui ha deixat interessants dades per a complementar l'escrit. Entre els temes que s'han posat sobre la taula, es troben fets d'actualitat com les conseqüències que pot comportar l'incendi de la Serra Calderona durant els temporals en les zones costaneres.\nAixí mateix, el projecte ha permés a Albiol enquestar a un total de 120 veïns de la localitat.


Reinici de 'Frasier': per què Kelsey Grammer va canviar d'ànim en fer l'espectacle - Entreteniment | Maig 2021\nKelsey Grammer havia dit anteriorment que el metge estava fora quan es va refer a un revitalització de l'èxit Frasier, pensant que la sèrie havia seguit el seu curs. Però després va caure amb un cas de febre reiniciar i va canviar d'opinió.\nTot i que encara no s’han elaborat els detalls finals, Grammer va dir que confia que s’iniciarà un reinici, només necessiten un financer. Tenint en compte la quantitat de reinicis que hi ha hagut darrerament, els diners probablement arribaran prou aviat i el nou espectacle arribarà tan aviat l'any que ve.\nPer què no s'ha reiniciat 'Frasier'?\nKelsey Grammer com a doctora Frasier Crane al hitcom sitcom Frasier. | Banc de fotografies NBCU\nMentre que Grammer no s'havia interessat a revisar Frasier, va veure que s’havien revifat diversos altres espectacles, inclosos Roseanne (que es va convertir Els Conners), Murphy Brown, i els seus antics companys de xarxa, Will & Grace, que està generant un procés de reinici.\nGrammer va fer que semblés que l'espectacle té més llum groga que una llum verda. Encara no estan prou preparats per disparar-ne el tret, però ho tenen a punt per començar, amb la idea d'explorar Frasier en la propera etapa de la seva vida. Tal com Salutacions el va veure en un lloc i Frasier el vaig veure en un altre, el nou espectacle tindrà una nova configuració.\nmés meravella amb ultron\n'Definitivament arribarà. Veurem com la gent respon a això. No anirà al mateix lloc, no serà a Seattle, no serà al mateix Frasier. Serà l'home a la seva propera iteració. Tant de bo sigui una cosa com la gent vegi ', va dir A fons amb Graham Bensinger.\nhauria de comprar sense explorar 4\nCom va acabar la final de la sèrie de 'Frasier'?\nFrasier (Grammer) va fer la seva primera aparició a la tercera temporada de Salutacions, on va ser rival per les afeccions de Diane davant Sam. Al principi, només va estar al voltant d'uns pocs episodis, però va acabar per estar-se durant nou temporades Salutacions va acabar el 1993.\nFrasier Va seguir immediatament la tardor següent, i el personatge s'havia traslladat de Boston a Seattle, on va viure amb la seva família, inclòs el seu germà Niles (David Hyde Pierce) i el seu pare Martin (John Mahoney). Al final de la sèrie, a Frasier se li ofereix el seu propi talk show a San Francisco i ell decideix portar-lo. Però, a la escena final, ha pujat en un avió cap a Chicago per estar amb Charlotte, un interès amorós de Laura Linney.\nFrasier va durar 11 temporades, igual que Salutacions va fer, i l’espectacle va guanyar 37 Emmys, amb Grammer i Pierce portant a casa quatre trofeus cadascun. Per dir-ho, la llarga durada significa que Frasier com a personatge havia aparegut a la televisió durant vint anys, i ara la durada és encara més llarga.\nD'on pot anar 'Frasier'?\nEl que encara no sabem és què de la vella colla que veurem Pare no hi faltarà, ja que Mahoney va morir el 2018. Coneixem a una persona a qui li interessa participar a la sèrie: Jean Smart, que va interpretar a Lana Gardner.\nSmart va veure la gent amb Grammer, Smart va dir a People: 'És una de les meves parts preferides de tots els temps. Recordo la primera lectura a la taula amb el repartiment ... riem tan fort que no ens podríem contenir. Aquell repartiment estava molt enamorat. ”\nVa agradar molt l'experiència, guanyant dos Emmys per una actuació de convidat i dient que 'mataria' per estar al reinici.\namb qui va tenir una aventura kris jenner\nProbablement això no serà necessari, però Grammer va indicar que la reiniciació es tractaria de la 'cerca de l'amor, per una cosa, de Frasier. Crec que sempre continuarà amb Frasier '. El nou programa exploraria les connexions de Frasier amb el fill que va tenir amb Lilith, cosa que portaria el personatge de ple cercle.\nRee Drummond jove\njim i pam es van casar a la vida real\nodio buscar feina


La CUP qüestiona la política d’habitatge de l’equip de govern | RTVVilafranca\nLa CUP qüestiona la política d’habitatge de l’equip de govern\nS’ofereix per trobar eines per solucionar-ne les mancances.\nLa CUP de Vilafranca segueix insistint que són moltes les iniciatives que es poden tirar endavant des del govern per a resoldre la qüestió de l’accés a l’habitatge, que no és només una problemàtica a afrontar des de l’àrea de serveis socials, sinó que afecta el conjunt de la població.\nLa formació lamenta que no s’aprovés, una vegada més, la proposta de reobertura de l’Oficina Local d’Habitatge, que entenen no només com un espai físic, sinó com una eina des de la qual llançar iniciatives com la borsa pública de lloguer, que actualment no existeix, la dinamització del parc d’immobles buits, l’atenció i informació a llogaters o la gestió d’estratègies actives en favor de l’accés a l’habitatge, entre d’altres.\nLa formació afirma que l’actual política municipal d’habitatge és del tot insuficient i que hi ha múltiples mesures i experiències que demostren que hi ha moltes possibilitats de treball en aquest àmbit i que caldria tenir-les en compte per aplicar-les a Vilafranca.\nTambé des del municipi es poden tirar endavant moltes altres estratègies en matèria d’habitatge, com poden ser la creació d’una ordenança reguladora d’habitatges buits, la creació d’una oficina d’afectats i afectades o l’increment de la dotació pressupostària per a la compra de pisos trets a subhasta fruit de les execucions immobiliàries.\nMarcel Martínez recorda que en el darrer Ple municipal l’alcalde es va oferir a reunir-se per plantejar polítiques d’habitatge i que des de la CUP estan a l’espera del gest de l’alcalde.


Guimerà celebra la 26a edició del Mercat Medieval | Ràdio Tàrrega\nGuimerà celebra la 26a edició del Mercat Medieval\nAquest passat dissabte 8 d'agost Guimerà ha recuperat el Mercat Medieval, després de suspendre'l l'any passat per la pandèmia. L'objectiu d'aquesta edició ha estat evitar les aglomeracions de persones i assegurar el compliment de les mesures higièniques i de seguretat.\nDurant tota la jornada els visitants van poder gaudir d'una vintena de paradetes d'artesania i productes de proximitat i diversos espectacles familiars a càrrec de la companyia el Sidral, contacontes a càrrec del sacaire del Llobregat, visites a entrades, cellers i estables de cases particulars, l'actuació dels gegants de Guimerà amb l'acompanyament dels grallers de la vila i de Capellades, i un concert d'arpa a càrrec d'Anna Amigó.\nUn dels moments més emotius de la jornada el van protagonitzar cinc infermeres vinculades al poble de Guimerà com a homenatge al col·lectiu sanitari en un any difícil de lluita contra el COVID-19.\nL'organització ha valorat de manera molt positiva com ha transcorregut la diada i “esperem i desitgem que l'any vinent les condicions sanitàries permetin fer un Mercat amb plena normalitat. Així mateix, volem agrair a totes les entitats i persones implicades, especialment a les persones voluntàries, la seva dedicació, implicació i suport”, han explicat.


Ruta circular d’ascens al Puigmal, feta partint del collet de les Barraques, a Planoles. Aquest itinerari no és gaire freqüentat, ja que no és dels més típics perquè gairebé tothom acostuma a pujar des de Fontalba o des de Núria. Per aquest costat l’ascens es va fent a poc a poc seguint la carena pujant per camí senyalitzat, primer amb un parell de pals indicadors i després amb senyals de pintura de sender local (verda i blanca).\nAixí fins al pas dels Lladres, sense pèrdua possible perquè el camí és força evident i fressat. Des del pas dels Lladres podem seguir per la pista que trobarem i que volta la tossa del Pas dels Lladres, o podem pujar-hi directament per fer drecera i tornar a trobar la pista més endavant. Quan som de nou a la pista anirem perdent els senyals de pintura i trobant fites de pedres. Així arribarem al coll de les Clotxes i continuant per camí, que ja comença a fer una més o menys forta pujada i llaçades, arribarem al cim del Puigmal.\nA dalt acostuma a fer-hi força vent, també durant la pujada, així que portar roba serà convenient. Després de gaudir de les vistes, emprendrem la baixada pel camí que surt més a la dreta i que va cap a Fontalba. Després de fer un molt fort descens, i abans d’arribar al cim de la Dou, veurem una pedra a terra amb una marca de pintura groga que indica dues direccions. Agafarem el desviament de la dreta deixant el camí de Fontalba. Seguirem aquestes marques de pintura fins a la font de l’Home Mort. No ens hem de preocupar si perdem els senyals, ja que del que es tracta és d’anar seguint el torrent del Borrut deixant-lo sempre a la nostra esquerra. Així arribarem a l’aiguabarreig dels torrents del Borrut i de Tosa. Creuarem el pont que trobarem i començarem a pujar pel PR de Planoles, que sobre el terreny també és el GR11, i arribarem de nou al collet de les Barraques.\nPas de Tanca 2.1022521 42.3549719 00:53:41 00:53:41 2.279 2.783\nDeixar camí a Fontalba 2.1221609 42.3732031 00:40:49 03:49:06 2.633 10.226\nDades obtingudes de l’anàlisi Ibpindex d’una traça gravada amb un GPS Garmin MAP 60 CSX +\nPunt d’inici: collet de les Barraques\nAltura màxima: 2.920 metres\nPendent mitjá de pujada: 13,56%\nTempsaturat: 47 minuts\nAltura mínima: 1.816 metres\nTemps caminant: 4 hores 39 minuts\nAscens positiu: 1.206 metres\nibpindex: 138 consultar document\nAixí ho vaig viure jo el dia 13 de juliol de 2010, data de realització del recorregut.\nComencem a caminar desfent el camí de pujada uns 80 metres, fins a arribar a un trencall amb un pal indicador i seguim les seves indicacions per tal d’anar en cerca del pas dels Lladres i el Puigmal. Iniciem una pista en suau ascens i arribem a trobar una tanca que barra el pas als vehicles. No triguem gaire a trobar un altre pal indicador, i de nou seguim les indicacions cap al Puigmal.\nPortem ja una bona estona caminant quan sortim de la pineda. A la nostra dreta ja veiem el cim que ens ocupa. Al davant tenim el roc Blanc, al qual pugem perquè el camí ens hi porta.\nQuan som a l’alçada de la coma de Planès passem una tanca per agafar un clar sender que tenim a l’altra banda del filat, i després d’un llarg trajecte en bona pujada arribem al final del camí i més endavant al pas dels Lladres o coll de Queralbs. En aquest punt ens podem desviar en sentit sud per, gairebé de pla, anar a fer el pic de Dòrria. Com que no és aquest el nostre destí girem en sentit nord i seguim en pujada, ara per pista, fins que gira en sentit nord-oest. La pista volta per ponent la tossa del pas dels Lladres, així que ens serviria, però fem drecera, sense camí, i pugem pel dret al cim de la tossa per passar a tocar del final del telecabina que hi puja.\nSeguim el nostre itinerari ara en baixada en sentit nord-est per anar a trobar de nou la pista que ens porta, en puges i baixes, al coll de les Clotes i més endavant al clot de la Pastera. Aquí el camí, segons el mapa, es bifurca. Sobre el terreny no vam saber veure-ho. Només vam trobar el trencall que continua, en baixada i sentit nord-est. Així enllacem amb el sender que puja de la carretera d’accés a les pistes d’esquí de Puigmal 2600 i el refugi de les Planes. Aquí s’inicia la pujada definitiva al cim del Puigmal. El pendent és fort i es fa encara més dur per les pedres descompostes que conformen el camí.\nFinalment som al cim. Com no pot ser d’una altra manera, les vistes són superbes. Ens trobem al cim de la muntanya que per a molts és el cim més alt de Girona. Acostuma a ser un lloc molt concorregut. Tot i la seva altura i tractar-se de terreny d’alta muntanya, les dificultats no són altes i al cim s’hi arriba amb relativa facilitat.\nLa baixada la iniciem pel camí que baixa a Fontalba. Comencem de forma suau, però al cap de poc el pendent es fa molt fort i baixem ràpidament al Bressol. De nou el camí sembla aplanar-se però tornem a baixar al cap de poc. Cal anar a l’aguait, ja que hem de localitzar una fita que ens indica quan hem de deixar el camí que baixa a Fontalba. Uns senyals de pintura groga baixen en sentit sud-oest en direcció a les coves de les Encantades. Com que dubtem de trobar-les ens anem decantant cap a l’esquerra per passar pel Borrut i la reclotxa de l’Euga, lloc al qual tornem a girar a la dreta per anar seguint en descens les aigües del clot del Borrut. De nou trobem senyals de pintura groga, així que els seguim fins que baixem al fons de la clotada, on trobem el GR 11.8 que ve de Fontalba. Uns metres més i connectem amb el GR 11, just on hi ha la font de l’Home Mort i l’aiguabarreig del torrent de Tosa i el clot del Borrut.\nAquest punt és un important nus de camins. Hi ha una pista que, passant per la mina Saragossa, va a Queralbs. Si agafem el GR en sentit sud-est, també hi aniríem. Qualsevol altre corriol o sender que surti en sentit nord-oest no ens serveix, en aquesta ocasió. Avui toca fer servir el trencall del GR 11 que comença a pujar en sentit sud. Superem les aigües per una passarel·la i seguint les marques vermelles i blanques guanyem altura dins un bosc de pi. Passem per la capçalera del torrent del Mal Rastre i de cop la vegetació s’aclareix per oferir-nos el que a mi em va semblar un prat espectacular. Penso que és el pla Rodó. Vistes cap al Puigmal, Torreneules i Balandrau.\nDesprés de gaudir de valent, seguim el recorregut i deixem el PR que es dirigeix a Planoles i continuem pel GR. Poc després arribem al final del recorregut i lloc al qual hem començat aquesta proposta.


Unió de Pagesos convoca una marxa lenta de tractors a la N-420\nUnió de Pagesos ha convocat aquest matí una marxa lenta de tractors a la N-420, des de Falset fins a l'entroncament dels Guiamets, per demanar més seguretat en la circulació de vehicles agraris en les carreteres i per tal de denunciar la manca de senyalització preventiva del pas de tractors en aquesta via, que va causar la mort d'un pagès que hi circulava l'any passat.\nAquesta acció s'emmarca dins de la campanya No ens barreu el pas!, a través de la qual el sindicat demana tant que s'extremi la seguretat per tal que puguin circular en bones condicions els tractors per les carreteres com que puguin fer-ho per les noves carreteres amb l'objectiu de no restringir l'activitat agrària en època de sega, collita i verema.\nA la marxa lenta de tractors hi han assistit Josep Carles Vicente, responsable d'organització d'Unió de Pagesos; Josep Z. Ferré, coordinador del Camp de Tarragona d'Unió de Pagesos; Joan Montesó, coordinador territorial de les Terres de l'Ebre d'Unió de Pagesos; Joan Salvador Vernet, coordinador comarcal del Priorat d'Unió de Pagesos; Josep Joan Saumell, coordinador comarcal de l'Alt Penedès d'Unió de Pagesos, i Josep Marrugat, membre de la comissió permanent comarcal de l'Alt Penedès, entre altres sindicalistes.


Multitudinària paella popular i solidària contra l'Alzheimer a Agramunt\nActualitzada 25/06/2019 a les 10:24\nHomenatge a Ferran Morell i Paquito Cifuentes\n© Una trentena de voluntaris va cuinar les dos paelles sota unes temperatures que rondaven els 35º.\nAgramunt va celebrar ahir la tradicional paellada popular, que té lloc des de fa 36 anys consecutius per Sant Joan i de la qual es van repartir més de 900 racions, xifra una mica menor a la de la passada edició, la qual cosa l’edil de Festes i Joventut, Judit Solé, va atribuir al fet que la festivitat caigués en dilluns i molts aprofitessin per anar-se’n de pont. Amb tot, Solé va fer una valoració molt positiva de la participació.\nLa festa, organitzada pel consistori, va repetir per quart any consecutiu el vessant solidari i aquest any va destinar un euro de cada tiquet a l’Associació de Familiars de Malalts d’Alzheimer de Tàrrega i Comarca. La presidenta, Teresa Robert, va agrair el gest solidari i va destacar que l’entitat atén en aquests moments un total de 55 persones.\nVan repartir 900 racions d’una paella amb 200 quilos d’arròs i 50 de sípia, entre molts altres ingredients\nDurant tot el matí, una trentena de voluntaris es van encarregar de cuinar dos paelles enormes sota unes altes temperatures que s’acostaven als 35 graus, cada una de 600 racions, al pati de l’escola de música. Minuts després de les dos del migdia es van començar a repartir les racions entre els presents es van quedar a dinar al passeig Josep Brufau.\nPrèviament, van realitzar un minut de silenci en record d’un cuiner històric de la paella de Sant Joan, Paquito Cifuentes, i de Ferran Morell, cap de la Policia Local, morts recentment. Alguns dels voluntaris que participen en la paellada ho fan des de la primera edició, com Teresa Carulla. Per a la paella, van caldre 200 quilos d’arròs, 100 de musclos, 50 de llagostins, 50 de sípia, 80 de costella de porc, 100 de tomata fregida, 100 de ceba, 30 de pebrots, 20 de pèsols i 25 caps d’all.


At Home Bed and Breakfast Lucca Itàlia - Ofertes d'hotels amb els MILLORS DESCOMPTES EN LÍNIA\nVia Anfiteatro 32, Centre de Lucca, Lucca, Itàlia, 55100 - Veure al mapa\nApartament 1 Habitació (Apartment Guinigi)\nBarri Centre de Lucca Centre de Lucca Afores de Lucca\nL'At Home Bed and Breakfast està molt ben situat a l'interior de la Piazza de l'Amfiteatre de Lucca i ofereix WiFi gratuïta. La Piazza Napoleone és a 10 minuts a peu. Els allotjaments de l'At Home Bed & Breakfast tenen vista sobre la ciutat, bany privat, TV de pantalla plana i aire condicionat. Alguns estan situats en un edifici separat. Els apartaments estan equipats amb una cuina o zona de cuina. En reservar una habitació, es pot gaudir d'un bufet d'esmorzar continental a la cuina compartida de l'edifici principal. Hi ha una varietat de restaurants a 2 minuts a peu de l'edifici. L'establiment es troba a menys de 10 minuts a peu de la Piazza San Michele de Lucca, plena de bars i amb una església romànica. L'estació de tren de Lucca és a 15 minuts a peu.\nCal que informeu el At Home Bed and Breakfast de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (425) Parelles (272) Viatgers en solitari (31) Famílies amb infants petits (44) Famílies amb infants grans (18) Grups (62)


«Molts indrets de les muntanyes de Prades encara són força desconeguts»\nFàtima Sabat Achon Presidenta de l'Associació Excursionista Els Birimbins de Prades Natura\nLa Fàtima Sabat, la setmana passada, a Prades.\nEls Birimbins organitzen sortides per les muntanyes de Prades per tal de donar a conèixer els camins i els seus valors històrics i naturals\nActualitzada 02/09/2019 a les 11:53\n—Els Birimbins ja tenen deu anys de vida. Amb quin propòsit va néixer l’entitat?\n—L’associació es va crear perquè aquí, a Prades, no hi havia cap club excursionista. Volíem donar a conèixer les nostres muntanyes, els seus camins, senderons i dreceres, perquè si la gent no els utilitza, es van perdent. També volíem recuperar molts racons d’aquest territori.\n—A la pràctica, quines activitats fan, els Birimbins?\n—Fem sortides a la muntanya. No només pel nucli de Prades, sinó també, i sobretot, entre Capafonts i la Febró. Pensem que les muntanyes de Prades són un indret molt desconegut, sobretot per a la gent que està a prop. Quan venen i descobreixen els racons que tenim, al·lucinen, perquè no pensen que puguem tenir aquests espais a una hora de casa.\n—A les seves sortides hi pot anar tothom?\n—Sí, funcionem amb l’Ajuntament de Prades, que és qui gestiona tot el tema de les assegurances. A l’estiu fem unes deu excursions, dues per setmana, ens trobem a la plaça i pot venir qui vulgui. Qui no és soci, s’apunta en un full i nosaltres el donem a l’Ajuntament, que es fa càrrec de l’assegurança. A l’hivern també fem alguna sortida, i col·laborem amb l’associació GATA de Tarragona per fer-ne alguna més al trimestre.\n—A l’estiu han arribat a aplegar grups força grans, a la plaça.\n—Sí, la vegada que vam ser més, érem 110 persones caminant. Prades és un espai de turisme familiar, i els camins no són perillosos, no estem al Pirineu. Recorrem senderons accessibles per a tothom. Per sort, apart dels membres de la junta, tenim molts col·laboradors, socis i gent que no és sòcia però que sol venir a caminar, que ens ajuden quan hi ha tanta gent.\n—Sovint també conviden experts que hi afegeixen un punt divulgatiu.\n—Cert, no anem només a caminar. Caminar ens agrada, però creiem que, si coneixes el territori, te l’estimes més. Per això fem sortides educatives, expliquem per on anem passant, la geologia del terreny, els tipus de plantes, la formació de les muntanyes de Prades, etc. També ens agrada molt la història, i hem fet sortides amb Els Tamborinos, l’associació de memòria històrica de Prades, per conèixer espais de la guerra, enclaus on hi va haver enfrontaments o trinxeres.\n—Quins són els seus racons preferits d’aquestes muntanyes?\n—L’avantatge que tenen les muntanyes de Prades és que tant pots estar en un lloc com el Pla de la Guàrdia, que sembla que estiguis a la Lluna, amb un paisatge de pedres calcàries i una vista espectacular, com als Avencots de la Febró, que és com estar al mig de l’Amazones. Hi ha contrastos molt grans, en una mateixa caminada veus una banda de la muntanya més seca, i quan gires et trobes en una obac amb molta aigua. També m’agrada molt el senderó de l’Abellera. L’ermita en si és un símbol de Prades, però a més el senderó que passa per sota és com de pessebre, gairebé màgic.\n—El dia 29 de setembre organitzen la 7a S’terra.cat. En què consisteix?\n—A més del que he explicat, els Birimbins organitzem també dues grans caminades: una marxa nòrdica, al juliol, i la S’terra.cat ara al setembre. Aquesta segona és una mica el nostre emblema, fem una esterracada per la muntanya, com se sol dir aquí a Prades. Són dos circuits, de 14,5 quilòmetres i 28,9 quilòmetres, i el que intentem és recórrer senderons per on normalment la gent no hi passa, fem molt poca pista. Donem avituallament, fem sortejos, i els participants acostumen a gaudir-ho molt. No és una cursa, sinó una sortida perquè la gent gaudeixi, cadascú va al seu ritme, marquem indrets d’interès perquè es puguin aturar i fer fotos… El que volem és que la gent conegui les muntanyes de Prades.\n—Ja per acabar, què significa la paraula ‘Birimbins’?\n—Sovint, per dir que una cosa està molt lluny, es diu que està A la quinta forca. A Prades, anys enrere es deia que estava Al pla dels Birimbins. Quan vam fundar l’associació el nom ens va agradar perquè, a més de ser musical, és un paratge simbòlic, ja que en aquell altiplà, a la guerra hi va haver un fort enfrontament entre nacionalistes i republicans amb un gran nombre de morts.\nComenta el contingut : «Molts indrets de les muntanyes de Prades encara són força desconeguts»


Mollerussa ha desallotjat ja 43 pisos dels blocs Sant Isidori - Teleponent\nInici Comarques Pla d'Urgell Mollerussa ha desallotjat ja 43 pisos dels blocs Sant Isidori\nImatge d'arxiu d'alguns habitatges del Grup Sant Isidori de Mollerussa\nUn total de 43 pisos dels blocs Sant Isidori de Mollerussa ja han estat desallotjats des que el passat mes de febrer va començar el procés motivat pels informes tècnics fruit de la inspecció dels habitatges que en determina la situació ”d’urgència” perquè no estan en condicions. D’aquests 43 pisos, un total de 24 estaven ocupats i les famílies han estat reubicades d’urgència en pisos que gestiona l’Incasòl. A la resta de pisos els ocupants, hi fossin o no, ja s’havien buscat una alternativa d’habitatge pel seu compte. En paral·lel, el consistori està comunicant als veïns d’un dels quatre blocs que conformen aquest grup d’habitatges l’expedient de ruïna tècnica i econòmica al qual els veïns podran presentar al·legacions en cas que no hi estiguin d’acord. L’alcalde Marc Solsona ha explicat que una vegada estiguin tots els terminis d’audiència finalitzats amb els veïns ”podrem decidir la formula definitiva de l’expedient”.\nbocs Sant Isidori\nexpedient ruïna tècnica\nArticle anteriorEls Agents Rurals rescaten tres voltors i els traslladen al centre de fauna de Vallcalent\nArticle següentDetingut a Lleida acusat d’agredir dos agents de la Guàrdia Urbana quan l’intentaven fer fora del Pal·las


Willa Dusia Miedzyzdroje Polònia - Ofertes d'hotels amb els MILLORS DESCOMPTES EN LÍNIA\nul. Mickiewicza 17, Miedzyzdroje, Miedzyzdroje, Polònia - Veure al mapa\nSi el que està buscant és per un hotel ben situat a Miedzyzdroje, no busqui més enllà de Willa Dusia. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Willa Dusia asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de aparcacotxes, instal.lacions de barbacoa, servei de bugaderia.\nA més, totes les habitacions ofereixen una gran varietat de comoditats com ara calefacció, servei de despertador, escriptori, mini bar, aparell de televisió per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Willa Dusia és una elecció inteligents per a viatgers a Miedzyzdroje, i ofereix una estada relaxant i sense molèsties.\nTots els tipus de viatgers (147) Parelles (88) Viatgers en solitari (4) Famílies amb infants petits (23) Famílies amb infants grans (15) Grups (20)


El 2007 la població en edat de treballar era de 669 persones, 501 eren actives i 168 eren inactives. De les 501 persones actives 452 estaven ocupades (243 homes i 209 dones) i 49 estaven aturades (22 homes i 27 dones). De les 168 persones inactives 66 estaven jubilades, 48 estaven estudiant i 54 estaven classificades com a "altres inactius".\nEl 2009 a Parigny-les-Vaux hi havia 393 unitats fiscals que integraven 1.003 persones, la mediana anual d'ingressos fiscals per persona era de 19.227€.\nDels 20 establiments que hi havia el 2007, 1 era d'una empresa extractiva, 8 d'empreses de construcció, 2 d'empreses de comerç i reparació d'automòbils, 1 d'una empresa d'hostatgeria i restauració, 1 d'una empresa d'informació i comunicació, 2 d'empreses immobiliàries, 3 d'empreses de serveis i 2 d'empreses classificades com a "altres activitats de serveis".\nObtingut de «https://ca.wikipedia.org/w/index.php?title=Parigny-les-Vaux&oldid=26766564»


El bloc de l'Helena Solà: L'instint de la seducció. Conclusions.\nSegons en Sebastià Serrano hem vingut al món a festejar. A qualsevol lloc i en qualsevol moment utilitzem una sèrie de gestos de manera semiconscient per seduir.\nMirem més i millor als ulls. I és que amb una bona mirada podem aconseguir enriquir una relació amb el joc d'ara et miro, ara no, ara ens mirem,... qui manté la mirada mentres parla gaudeix d'un estatus més alt. Les dones somriem més i obrim més la boca i els ulls, ens refreguem els llavis amb la llengua, aixequem més les celles, en definitiva, gesticulem més.\nLes dones articulem de manera més precisa, més ràpida i pronunciem i articulem millor. També modulem millor la veu i en la intimitat la nostra veu és més suau, rica i sensual.\nLa veu, la mirada, els gestos,... són elements propis del flirteig, de la seducció. Les dones podem fer augmentar el nivell de testosterona en un home fins a un 150% i només amb la comunicació no verbal. El desig sexual fa que els llavis s'inflin, les pupil.les es dilatin, el cor s'acceleri, el cos comenci a transpirar fins que gràcies al sistema parasimpàtic, els missatges del cervell arriben a l'engonal.\nAbans de despertar qualsevol susceptibilitat, recordo que tot és una teoria d'en Sebastià Serrano la qual està basada en diferents estudis.\nDonen més ordres i ho fan directament. Amb la forma més directa, l'imperatiu. L'home mana més directament i sense embuts. Mentre que la dona ho fa amb insinuacions, més subtilment.\nLa veu té un gran atractiu i pot ser un element decisiu a l'hora de triar parella. Els homes utilitzen sovint tons monòtons i avorrits, com a màxim pot variar el volum però modula molt poc.\nEls homes fan preguntes més llargues i rebuscades de manera que els entrevistats prefereixen que el locutor sigui una dona. Els locutors fan preguntes fins a tres vegades més llargues que les locutores. Per a una dona, preguntar és una forma d'apropar-se mentre que per a l'home forma part d'un interrogatori.\nSi som capaços d'elaborar un bon missatge amb imaginació, agudesa, coherència i controlem el llenguatge no verbal, ens podem guanyar una bona reputació.\nEn Sebastià Serrano conclou que en la comunicació no verbal hi ha l'èxit i el fracàs de les relacions de parella.\nPublicat per Helena Solà a 0:17


Laura Guijarro: Ara més que mai, el tercer sector no pot renunciar a la incidència política - Social.cat\nAra més que mai, el tercer sector no pot renunciar a la incidència política\nDilluns, 5 d'octubre de 2020 | 10:45 h\nLes organitzacions del tercer sector són aquelles que neixen amb una clara intenció d’atendre a les persones que es troben en situació vulnerable, de pobresa i del que es coneix com a exclusió social. En la seva majoria tenen el seu origen en l’interès de la ciutadania de millorar la vida de les persones a les quals atenen i és per això que la major part dels seus recursos es destinen a l’atenció directa. En alguns casos aquestes entitats col·laboren també amb les administracions públiques en un intent d’arribar on aquestes no arriben.\nParlem, per tant, d’organitzacions compromeses amb l’altre, on els treballadors i voluntaris estan cada dia a primera línia i on en moltes ocasions són la referència i l’esperança de moltes de les persones ateses, que veuen com les seves xarxes familiars i socials, així com els seus entorns, es precaritzen i es deterioren. No cal esmentar que amb l’arribada de la pandèmia les situacions d’emergència i vulnerabilitat s’estan agreujant cada cop més.\nDavant d’aquesta situació de malestar general i conjuntural és lògic pensar que les organitzacions del tercer sector tenen el compromís de l’assistència immediata, de l’emergència i de respostes ràpides a situacions que en molts casos, tot i ser provocades per causes estructurals, no poden esperar. I és quan centren tots els seus recursos en resoldre la immediatesa de les situacions amb les quals es troben cada dia. Aquest afany de servei i la voluntat d’eficàcia han provocat que moltes organitzacions creixin en mida, en estructura i en recursos per atendre les persones, construint també aliances ja sigui amb altres entitats, amb l’administració o amb estructures més de caràcter europeu— en forma de projectes dotats d’ingressos econòmics però també de llargues i interminables justificacions—.\nMalauradament alguns d’aquests processos han provocat que les organitzacions s’hagin desconnectat de les bases socials que les van originar i hagin perdut autonomia i capacitat de maniobra, amb el perill que comporta sobretot ara amb les restriccions pressupostàries que arribaran.\nCaldria que les entitats del tercer sector recordessin ara més que mai que el seu sentit últim és la solidaritat real, una solidaritat que va més enllà de les lleis i que les qüestiona, quan aquestes són injustes. Una solidaritat que hauria de denunciar la insuficiència dels recursos i la seva manca de transparència a més de la perversió de les relacions mercantils. I sense deixar de prestar serveis a la ciutadania més vulnerable, sense deixar de col·laborar amb els poders públics, sense renunciar a la seva estructura i sense renunciar als recursos, haurien de ser capaces no només de donar peixos i ensenyar la gent a pescar, sinó de denunciar i treure del camí allò que fa que la gent no pugui aprendre a pescar. Dit d’una altra manera, s’han d’identificar, denunciar i combatre aquelles decisions i estructures que dificulten i impedeixen que les persones puguin sortir de la situació que les ofega i les fa vulnerables.\nS’han de destinar i dedicar recursos, energies i temps a analitzar la situació social i les dinàmiques que generen exclusió social per poder combatre-les i també s’han d’articular estratègies per alçar la veu davant els discursos d’odi i les notícies falses. I si, de vegades s’ha de dir “no” a totes aquelles propostes assistencialistes que vulneren la dignitat de les persones encara que suposi perdre pressupost. Suposa també qüestionar pràctiques internes que són patriarcals i discriminatòries. O canviar aliances i entorns. En definitiva, les entitats no només poden sinó que han de buscar la incidència política en termes d’influència en la legislació, sensibilització, mobilització i denúncia. Es tracta d’arriscar per a poder influir en les lleis que són injustes i en les polítiques públiques, sempre des d’un diàleg civil i honest, però alhora exigent.\nLa pandèmia no només dificulta les respostes, sinó que ha donat una gran puntada de peu al tauler de les preguntes. Estiguem a l’altura.


Tirs d’espionatge Hyundai i20 facelift 2012 - Notícies, Desembre 2021\nTirs d'espionatge Hyundai i20 facelift 2012\nA Hyundai se l’ha detectat un model de prototip del proper Hyundai i20 facelift 2012. El nou model mostrarà l'últim llenguatge de disseny d'escultura fluïda de Hyundai, tal com es pot veure a l'última gamma de vehicles de Hyundai.\nTot i que està molt disfressat en aquestes imatges, es preveu que el rentat de màster mostri un nou frontal amb fars fluïts encastats amb LED, línies de panells coincidents i la nova fàcia central de barres de Hyundai & apos, tal com es pot veure als nous Elantra, Veloster i i40.\nLa part posterior també és probable que inclogui lleugeres revisions sobre el model actual, que es troba des del 2008 als mercats internacionals, amb nous llums posteriors, un davantal posterior actualitzat i, possiblement, un disseny de portell més curt.\nA l'interior, s'espera que el rentat de cara aporti superfícies més modernes i fustes i materials revisats, juntament amb un nou volant per renovar la cabina.\nEncara no hi ha indicacions de si es produirà cap canvi de motor amb el rentat manual.\nHyundai Austràlia no fa comentaris sobre l'arribada local en aquest moment. Segons informes internacionals, arribarà a les sales d’exposició algun temps més tard aquest any.\nEl Nissan 360 entra en marxa\n2015 cayenne dièsel review\nrevisió elantra 2016\ne10 vs 98\nhíbrid de camry 0-100\npetó a ebay


Aprovació del projecte de construcció d’un nou col·lector d’aigües residuals al Barri Castell – Ajuntament d'Ulldecona\nAprovació del projecte de construcció d’un nou col·lector d’aigües residuals al Barri Castell\nL’Obra Social “la Caixa” facilita l’accés de 15 xiquets/es i joves als casals d’estiu d’Ulldecona\nReconeixement a les dinamitzadores del Pla Català de l’Esport a l’Escola\nLa Junta de Govern de l’Ajuntament d’Ulldecona va aprovar inicialment el passat divendres, 8 de juny, el projecte de construcció del “Clavegueram – nou col·lector al Barri Castell amb la connexió a l’EDAR del Molí de l’Om”. L’import d’execució per contracta ascendeix a la quantitat de 39.658 euros. En cas de no produir-se cap al·legació, l’aprovació serà definitiva 30 dies després de la seva publicació oficial.\nL’Alcaldessa d’Ulldecona, Núria Ventura, ha explicat que “la construcció d’aquest nou col·lector al Barri Castell és una qüestió prioritària que donarà servei a tots els veïns del nucli i millorarà a la vegada la qualitat del mateix”. També ha posat de manifest l’Alcaldessa que “amb l’aprovació del projecte comença el camí per eliminar les basses actuals que recullen tot el que surt de la xarxa de clavegueram i, per tant, acabarem amb els problemes de salubritat pública i el risc existent actualment”.\nAl llarg de l’actual mandat el govern municipal ha solucionat diversos problemes existents en l’àmbit de la gestió de les estacions depuradores d’aigües residuals i en les xarxes de clavegueram dels barris. Així, s’ha aconseguit que l’ACA posi en marxa l’EDAR dels Valentins, s’ha construït la xarxa de clavegueram a La Miliana i s’han fet obres de millora per al bon funcionament de la depuradora de les Ventalles, actualment gestionada pel propi Ajuntament, igual que la dels Rajolars – Sant Joan del Pas, la del Molí de l’Om – Barri Castell i la de l’Ermita. El pressupost anual destinat a la seva gestió supera els 36.000 euros. Cal apuntar, a més, la notable reducció dels cànons d’abocament de l’Ajuntament a les Confederacions Hidrogràfiques del Xúquer i de l’Ebre, que actualment ascendeixen a uns 15.000 euros per any aproximadament, la meitat que al 2015. Ara, amb l’aprovació d’aquest projecte, es dóna un pas més per a desbloquejar actuacions pendents en aquest mateix àmbit.


Referència: LN07703/K 2 hab. 140 m2 2\nEnvia DESTACAT 14746 al 888. (cost del SMS: 10.00€ + canon)\nAquest pis, de nova construcció, es troba a Escaldes-Engordany, a la zona de Can Noguer. És un pis que té 103,98m2 + 7,89m2 de terrassa i disposa de 3 habitacions (1 suite i 1 amb balcó) amb armaris encastats i 2 banys, cuina àmplia i menjador. Té safareig. Aparcament doble i 1 traster inclosos en el preu.El complex Edifici Esquirol II està situat a Can Noguer, a la vall d'Escaldes - Engordany, al cor d'un entorn natural tranquil, assolellat i de fàcil accés, a 5 minuts del centre d'Andorra la Vella i ofereix vistes panoràmiques dels paisatges naturals que envolten Escaldes - Engordany.L'edifici es compon de 15 habitatges àmplis i confortables. La majoria disposen d'una habitació tipus suite amb bany integrat. L'habitatge té superfícies entre 83m2 i 170m2 dividits en 1, 2, 3 i 4 dormitoris amb armaris encastats. També disposesn de places de pàrquing i traster. Distribucions de tipus dúplex o d'una sola planta. Acabats moderns de disseny i de màxima qualitat.La barreja d'estil modern i acabats rústics mostra la qualitat i el gust amb que estan dissenyats aquests apartaments.Land és la teva immobiliària a Andorra. No només ens dediquem a la compra / venda i el lloguer de propietats, sinó que també oferim el servei de gestió i administració de lloguers i assessorament en inversió immobiliària.Troba la casa dels teus somnisTroba més en http://www.landimmobiliaria.com


Recuperar el riu\nDes de fa molts anys la història del Ripoll ha estat una història de decadència i d’abandonament.\nLa nostra història, la configuració urbanística i arquitectònica del nostre municipi no s’entenen sense el paper històric del riu.\nDe ser una font de riquesa i de vida, amb una intensa activitat fabril i agrícola, s’ha anat convertint en un espai sense protagonisme. Valorat i estimat per alguns sectors i entitats més conscienciats, però al marge de la dinàmica majoritària de la gent del municipi.\nL’expressió de que Castellar viu d’esquenes al riu ha estat per desgràcia una realitat.\nDes de fa un parell d’anys l’equip de govern municipal ha decidit revertir aquesta situació, primer a nivell urbanístic, aprovant un Pla Especial d’Ordenació del Ripoll, en aquest moment en tramitació, i un pla d’inversions important, que pretén preservar i recuperar camins i regular les activitat agrícoles, industrials, comercials i d’oci\nEn el últims mesos s’ha actuat en les dues passeres d’en Boà, amb un nou model més sòlid i més transitable pels vianants.\nEn el propers dies s’inicien les obres de la passera del Molí d’en Busquets i prèviament s’havia actuat sobre el ferm del camí des de can Barba fins al límit amb Sabadell.\nL’actuació més important es portarà a terme el proper any.\nObrim un camí fluvial des de can Barba al pont de Turell (a on comença el Parc Natural), que pretenem per vianants i ciclable, aprofitant, evidentment, en la majoria dels casos, els camins, senders i corriols actuals.\nLa primera fase costarà 250.000 euros, ja pressupostats, i la previsió és que estigui acabat al final del 2020.\nL’objectiu és tenir un camí, perfectament transitable si bé amb diferents perfils segon l’orografia, des de la frontera amb Sabadell fins al començament del parc natural. Una distància de més de 8 quilòmetres.\nEl projecte serà un èxit si els castellarencs i especialment els agents més afectats: propietaris, hortolans, empreses amb activitats, entitats sensibilitzades... s’involucren i ho fan seu.\nEls temps han canviat i el Ripoll no tornarà a tenir el paper de fa un segle.\nAvui l’aposta, a part de recuperar-lo ecològicament i garantir la qualitat de les aigües i de l’entorn, ha d’estar lligat a l’oci i al plaer dels ciutadans.\nIgnasi Catalan: "L'anhel de llibertat d'aquest poble no ve de fa 300 anys"


Torneo internacional de futbol base MICFootball | Paris Saint Germain, FC Barcelona i RCD Espanyol primers equips femenins confirmats\nParis Saint Germain, FC Barcelona i RCD Espanyol primers equips femenins confirmats\nPosted at 16:51h in Sin categoría\tby\tdev_micad\nL’aposta pel futbol femení ha estat sempre una prioritat pel MIC. En aquesta 17ª edició l’organització ha volgut fer un pas més enllà i portar els equips de referència del futbol femení no només nacional, sinó també europeu. I en les primeres confirmacions tenim alguns dels exponents del #futfem del continent. Com a primeres confirmacions tenim al Paris Saint Germain, FC Barcelona o RCD Espanyol.n\nDues categories: Sub-19 i Sub-14n\nSi jugues o coordines un equip femení, el MIC és una gran oportunitat per enfrontar-te als millors equips del continent. A més d’oferir a les teves jugadores un campionat on conèixer noves formes de futbol, faràs que visquin una experiència completa com professionals en dues categories, juvenil-cadet, dedicada a jugadores Sub-19, i la infantil-aleví, dedicada a jugadores Sub-14. ¿Tens dubtes? El nostre equip te les explica totes aquí.n\nLa Costa Brava ja t’espera. De l’11 al 16 d’abril tens una cita on el futbol femení té molt a dir. ¿Et quedaràs fora? Pots començar la teva inscripció i a rebre informació aquí.n


Fundació Fòrum Universal de les Cultures · Novetats · El Fòrum Universal de les Cultures 2016 tindrà una doble seu a Amman i a Québec\nEl Fòrum Universal de les Cultures 2016 tindrà una doble seu a Amman i a Québec\nEl Patronat de la Fundació Fòrum va decidir que la seu del cinquè Fòrum Universal de les Cultures tingués una seu conjunta a Amman i Québec després de valorar la proposició feta pels alcaldes respectius.\nEl Fòrum Universal de les Cultures 2016 se celebrarà per primera vegada a dues ciutats alhora, a Amman (Jordània) i a Québec (Canadà). Així ho va decidir el Patronat de la Fundació Fòrum Universal de les Cultures el passat 4 d'octubre reunit en sessió extraordinària per deliberar i escollir la seu del proper Fòrum Universal.\nLa junta ha fet palès que no es tracta de dos Fòrums que es realitzen el mateix any sinó d'un sol esdeveniment amb uns objectius, valors, comunicació i programa comuns que se celebrarà en dos espais urbans que permetrà l'expansió dels valors del Fòrum en àmbits culturals diferents.\nAmman i Québec són les ciutats finalistes després de passar un procés de selecció entre diverses ciutats del món que havien mostrat el seu interès per acollir aquest esdeveniment. El procés de selecció de la seu del Fòrum del 2016 s'ha celebrat després d'haver assignat les seus que acolliran aquest esdeveniment internacional els anys 2010 i 2013 i que corresponen a Valparaíso (Xile) i Nàpols (Itàlia).\nEl 2010, Tercer Fòrum a Valparaíso\nEl primer Fòrum Universal de les Cultures va tenir lloc a Barcelona el 2004 i el segon a Monterrey el 2007. El tercer Fòrum se celebrarà a la ciutat xilena del 22 d'octubre al 5 de desembre de 2010, continuant en part, amb el llegat deixat per Barcelona. Els tres eixos centrals del Fòrum seguiran sent diversitat cultural, sostenibilitat i condicions per la pau i els seus formats principals: diàlegs, exposicions, manifestacions artístiques o també el Camp de la Pau.\nLa inauguració del Fòrum 2010 serà el 22 d'octubre i en la clausura, prevista pel 5 de desembre de 2010, es transferirà el testimoni del Fòrum a Nàpols 2013 i es presentarà oficialment les ciutats que acolliran el cinquè Fòrum, el 2016.


BarcelonaEls sis agents i el caporal de la furgoneta 414 de la Brigada Mòbil dels Mossos d’Esquadra expedientats pel cas d’Ester Quintana no tornaran a fer d’antiavalots. Amb l’absolució del subinspector i l’escopeter acusats d’haver tret un ull a Quintana amb una pilota de goma, aquests set policies han quedat en el punt de mira. “Queda clar que algú va disparar i que aquest algú s’està amagant”, va dir ahir l’inspector Jordi Dalmau, secretari general del Sindicat de Comandaments dels Mossos d’Esquadra (Sicme) en una entrevista a RAC1. Així doncs, l’autor del tret podria ser l’agent que duia la llançadora de foam de la furgoneta 414.\n“Hi ha indicis que apunten a la 414 i només un dels agents podia fer servir la llançadora”, explica Dalmau a aquest diari. Admet que no pot “assegurar al 100%” que aquest policia fos el responsable de la ferida de Quintana, però que està convençut que no la va causar una pilota de goma. Més tard, però, en una entrevista a 8TV el comissari en cap dels Mossos, Josep Lluís Trapero, el va desautoritzar. “Jo no sé qui és el responsable del tret i crec que l’inspector [Dalmau] tampoc”, va dir.\nLa sentència argumenta que no hi ha proves per determinar si el que va ferir Quintana era una bala de goma o un projectil de precisió, ni tampoc per saber qui el va disparar. Encara que tot plegat va passar el 14 de novembre del 2012, no va ser fins al juliol de l’any següent que els membres de la 414 van admetre que eren al lloc dels fets i que havien baixat de la furgoneta. La unitat d’assumptes interns va comprovar que la furgoneta, que tenia ordres de tancar el dispositiu, havia avançat el segon vehicle i s’havia col·locat en paral·lel al primer. Els van obrir un expedient per haver mentit sobre la seva posició i els van traslladar. Van continuar treballant com a policies, però fora de la Brigada Mòbil. El cos, per motius de seguretat, no explica quina mena de feina fan ara. Però amb el procés judicial acabat s’espera que es tanqui l’expedient. Això vol dir que, amb la llei a la mà, el possible autor i els encobridors del tret que va treure un ull a Quintana podrien tornar a la Brigada Mòbil, a fer d’antiavalots. És possible, però només sobre el paper, perquè dins el cos dels Mossos d’Esquadra es descarta del tot que això acabi passant. De fet, fonts policials coneixedores del cas mantenen que no els permetran tornar als antiavalots. Dalmau, a més, explica que si fossin els responsables del tret “han permès que durant tres anys hi hagués un escopeter i un subinspector innocents imputats”. O sigui, que els mateixos agents de la Brigada Mòbil no els veurien amb bons ulls, i difícilment ells hi voldrien tornar.\nTot i això, si no surten a la llum noves proves del cas Quintana, no es reobrirà. El jutge que el va investigar va descartar imputar aquests set policies i va tirar endavant l’acusació només contra l’escopeter i el subinspector que han quedat absolts. El magistrat va descartar la implicació de qualsevol altre agent perquè va partir de la base que les lesions de Quintana eren “compatibles”, únicament, amb una pilota de goma, com li van dir els forenses. Això acotava la llista de possibles candidats als escopeters que hi hagués a les tres furgonetes. Tenint en compte que al segon vehicle no n’hi havia cap i que el del tercer -expedientat per Interior- va dir que no havia baixat l’arma llarga perquè li feia mal l’esquena, l’única opció per al magistrat era l’escopeter jutjat, ara absolt. La decisió del jutge instructor s’entén també per la postura de la conselleria. A hores d’ara el departament admet que Quintana va perdre l’ull per un projectil policial, però mentre el cas s’estava investigant els responsables polítics dels mossos van negar aquesta tesi. La sentència del cas considera que aquest posicionament inicial va “perjudicar” la investigació i qüestiona fins a quin punt s’haurien obtingut resultats diferents si la policia “hagués donat per bona la versió de la víctima des del principi”.\nPresents al judici\nEls agents expedientats van declarar com a testimonis al judici del cas. El caporal de la unitat 414 va admetre que els havien sancionat per haver mentit sobre la seva posició, però també pel llançament de projectils de precisió foam “no informats i fora del protocol”. Va precisar, però, que en el punt on Ester Quintana va perdre un ull no n’havien disparat cap. Segons el seu recompte, durant tot el dispositiu en van arribar a llançar vuit, però en punts diferents de la confluència entre el passeig de Gràcia i la Gran Via. Segons el caporal, la intervenció de la furgoneta 414 en aquest punt va ser “fugaç”, uns 15 o 20 segons que només els van servir per “baixar i pujar del vehicle”. El responsable de la furgoneta també va insistir que havia donat permís a l’escopeter per baixar sense l’arma llarga per disparar pilotes de goma perquè aquell dia li feia mal l’esquena.\nEl llançador de la furgoneta 414 a qui apuntava el secretari general del sindicat Sicme també va declarar al judici. Tot i que va admetre que havia baixat de la furgoneta amb l’arma curta que serveix per disparar els foam, va negar haver disparat en aquell punt. Va assegurar que només va avançar “dos o tres passos” al costat del seu caporal, i que pocs segons després va sentir l’ordre de tornar a pujar al vehicle i la va obeir. La sentència atorga “escassa credibilitat” al testimoni de tots els agents expedientats, però a falta d’una prova contundent deixa sense resposta la incògnita sobre qui va treure un ull a Ester Quintana.\nPerquè el cas es reobrís caldria una nova prova que hagi estat amagada fins ara o que algun agent canviés la versió, cosa que totes les fonts consultades veuen improbable, tenint en compte que des del 2012 no ha passat. Als Mossos, admetia ahir Trapero en una entrevista a Catalunya Ràdio, “hi ha gent que a vegades fa trampes i no diu tota la veritat, com en tots els col·lectius”. Critica que quan es va investigar el cas “ningú va voler veure” que el projectil que va treure l’ull a Quintana podia haver sigut de foam, no una pilota de goma, i que no els van escoltar quan ho van dir. “Si en algun moment és possible obrir una altra línia d’investigació, ho farem”, va rematar.


ACTIVITATS PREVENTIVES SOBRE EL CÀNCER - metgedebellpuig jimdo page!\nACTIVITATS PREVENTIVES SOBRE EL CÀNCER\nEl fet que es desconeix bàsicament les causes que provoquen l'aparició dels diversos càncers, fa difícil plantejar mesures de prevenció primària. De totes maneres anem coneixent factors interns i externs que, la seva evitació o el seu control podrien reduir la casuística d'aparició de neoplàsies.\nSabem que el tabaquisme i l'abús de begudes alcohòliques, estan relacionats amb una major prevalença de neoplàsies en les persones que practiquen aquests mal hàbits de salut. Evitar-los és fer prevenció primària de la malaltia cancerosa.\nCada vegada anem coneixent més subtàncies químiques capaces d'esdevenir cancerígenes, substàncies moltes d'elles derivades de l'activitat industrial i que contaminen l'ambient, les aigues, els aliments... Podeu consultar aquest tema en un document que vaig "penjar" el novembre de 2012, en aquesta mateixa web, en la pàgina d'interès professional. Es tracta dels Quaderns de Bona Praxis, dedicada a la Salut i Medi Ambient. Us recomano la Taula 1, de la pàgina 16 del citat document. També podeu llegir sobre els estudis de la influència de les radiacions no ionitzants sobre la salut.\nPoder viure en un ambient net de contaminació ambiental, d'ones radio-elèctriques, radiacions ionitzants, és una bona manera de fer prevenció del càncer, encara que aquesta és una qüestió que depenen de moltes decisions polítiques i econòmiques gens fàcils.\nÉs bo seguir uns dieta sana, la més lliure possible de contaminants, insecticides, pesticides, conservants, colorants i altres additius químics. Equilibrada, rica i variada. No fumar i beure assenyadament. Practicar una vida higiènica.\nAnar en compte amb els senyals d'alerta del nostre organisme i consultar al metge de capçalera davant l'aparició d'algun d'ells:\nUn bony allà on no n'hi ha d'haver.\nUn sagnat inexplicable vies genitals, urinàries, digestives, gotes per mugró...\nUna llaga que no es tanca\nUna tumoració en la pell de mal aspecte (encara que sigui petita, en la pell de la cara per exemple)\nUn dolor persistent, no mecànic.\nUna tos persistent amb esput sanguinolent\nUna afonia persistent, sense sensació d'estar acatarrat\nUna pèrdua de pes, que no s'explica, amb lassitud i desgana...\nDIAGNÒSTIC PRECOÇ. DIAGNÒSTIC RÀPID\nEl Sistema Públic de Salut es preocupà ja des l'inici de la seva darrera reforma, a desenvolupar un Programa d'Activitats Preventives i de Promoció de la Salut (PAPPS), i entre elles les activitats referents al càncer.\nEl diagnòstic precoç fa referencia a totes aquelles activitats destinades a intentar diagnosticar els diferents tipus de càncer en estadi inicial, abans de presentar símptomes, quan és més factible poder arribar a un tractament curatiu. Es fa servir la metodologia del cribatge.\nEl diagnòstic ràpid és un procés d'organització destinat a atendre assistencialment, el més ràpid possible, a una persona que ja presenta clínicament signes de provable presència de càncer, per a confirmació i tractament oportú.\nA continuació exposaré els cribatges que en nostre sistema de salut té en cartera. És molt aconsellable que tota la població segueixi aquests programes gratuïts d'efectivitat provada.\nCRIBATGE DEL CÀNCER FEMENÍ\nEs recomana una mamografia cada dos anys a totes les dones entre 50 i 69 anys. No existeix evidència científica per fer-ho fora d'aquestes edats. En menors de 50 anys, únicament s'aconsella davant l'aparició de simptomatologia clínica o pacients d'alt risc per factors individuals o antecedents familiars. El cribatge mamogràfic es pot complementar amb ecografies en pacients afectades de mastopatia fibroquística. Les dones arribades a l'edat reben una comunicació/invitació per carta amb citació de dia, lloc i hora per fer-se la prova.\nLes dones portadores d'implants, no poden fer-se mamografies, per tant el seu seguiment es farà mitjançant ecografies.\nEl càncer de coll de matriu\nEl càncer de coll de matriu està produït per la presència del virus del papil·loma humà (VPH, tipus 16 i 18 principalment). Aquest virus és de transmisió sexual i el risc és directament proporcional al nombre de parelles sexuals.\nEl cribatge consisteix en la pràctica de realització de citologies amb la tècnica de Papanicolaou. Es recomana fer-les cada tres anys des de l'inici de les relacions sexuals. No hi han recomanacions clares pel límit alt d'edat, depèn de l'activitat sexual de la dona. Es podria suspendre el cribat a partir dels 65 anys si les citologies prèvies han estat sistemàticament normals.\nLa vacunació amb vacuna específica contra VPH (3 dosis), és una recomanació que es fa per nenes d'11 anys, abans que tinguin activitat sexual. Sembla que si es vacuna ja havent iniciat pràctiques sexuals, l'eficàcia baixa o és nul·la. Recentment en novembre de 2013, la prestigiosa revista The Lancet, publica un primer informe on s'explica que possiblement una sola dosi de la vacuna protegeix igual que 3 dosis. S'ha comprovat que els anticossos específics contra el virus es mantenen durant al menys quatre anys de manera similar en dones amb una, dos o tres dosis. Els crítics amb aquesta vacuna remarquen que no s'ha demostrat de manera efectiva que els nivells mantinguts d'anticossos es relacioni amb la segura prevenció del càncer de coll uterí. Caldrà seguir una cohort de dones vacunades fins passada l'edat de risc, per establir criteris d'efectivitat. Això necessita molts anys i milers de dosis de vacunes. (veure'n més)\nLes dones vacunades amb la VPH, també se les hi recomana seguir amb el cribatge.\nLa millor prevenció és limitar racionalment, el nombre de parelles sexuals.\nNo hi ha cap recomanació actual per fer ecografies preventives ni cap altre tècnica. Cal estar alerta amb dolors abdòmino-pèlvics o augment de tamany local i consultar al ginecòleg\nEL CANCER MASCULÍ\nCribatge del càncer de pròstata\nEstà en discussió si cal fer o no, aquest tipus de cribatge mitjançant la pràctica d'anàlisi del PSA a partir dels 50 anys. Actualment no hi ha cap recomanació per fer aquest tipus d'examen. Només quan un baró té simptomatologia disfuncional de vies urinàries baixes es recomana examen per metges capçalera/uròleg, que en l'estudi de la causa valoraran quines són les proves més adients.\nCribatge del càncer de testícul\nNo hi ha cap recomanació en aquest aspecte. El baró cal que sàpiga que una criptorquídia (o testícul amagat), té cert risc a degeneració maligne. També qualsevol anomalia (bony, duresa) detectada en autoexploració, cal que sigui consultada al seu metge\nCRIBATGE DEL CÀNCER DE PULMÓ\nEl càncer de pulmó és una de les principals causes de mort en població masculina i ara també femenina. Té com a causa principal l'hàbit tabàquic, encara que també alguns carcinògens ambientals hi tenen a veure.\nLa RX de tórax o l'anàlisi de l'esput no tenen l'exactitut suficient per fer-ne un cribatge rutinari. En aquest moment no hi ha cap recomanació per fer aquest cribatge en la població de risc.\nAllò recomenable és NO FUMAR o DEIXAR DE FUMAR, el més aviat possible i estar atents als símptomes d'alarma.\nCRIBATGE DEL CÀNCER COLO-RECTAL\nÉs la segona forma de càncer més habitual entre la població. Com a riscos intrínsecs seria la presència de poliposi familiar hereditària o el diagnòstic d'un càncer de colon en un familiar de primer grau. També és un factor de risc les dietes riques en greixos i pobres en fibra vegetal.\nLes principals proves que es podrien adoptar són: la recerca de sang oculta en femta (SOF), la sigmoidoscòpia i el tacte rectal. No s'aconsellen l'ús de marcadors tumorals per aquest fi.\nEs recomana un cribat de SOF cada 3 anys, a partir dels 50 anys d'edat, que en aquest moment comença a implementar-se de manera tímida en el nostre Sistema de salut.\nCal ademés, acudir al metge en cas de sangrat rectal o l'aparició sobtada d'un restrenyiment pertinaç per a estudi de la causa.


Pontevedra declararà Rajoy 'persona non grata' La República\nPontevedra declararà Rajoy ‘persona non grata’\nL'alcalde de Pontevedra confirma que el BNG donarà a suport a la proposta dels socialistes gallecs i Marea per reprovar el president del Govern, Mariano Rajoy, per aprovar durant aquest període de gestió en funcions la permanència de la factoria de cel·lulosa ENCE a la ria que passa per la ciutat. Rajoy, tot i haver nascut a Santiago de Compostel·la, sempre ha dit que Pontevedra és la seva ciutat.\nDes del dilluns que ve, Mariano Rajoy no serà ben rebut a la seva ciutat Pontevedra. El ple municipal aprovarà la iniciativa promoguda per PSdeG i Marea per declarar “persona non grata” al president del Govern d'Espanya en funcions per la decisió, presa precisament en funcions, d'autoritzar la permanència de la factoria de cel·lulosa d'ENCE a la ria de Pontevedra fins a l'any 2073, contradient així la preferència de la majoria dels grups municipals i també les promeses de trasllat formulades pel mateix PP en els seus programes electorals de 2009 i 2012.\nL'alcalde de Pontevedra, Miguel Anxo Fernández Lores, ha ratificat aquest divendres que els 12 edils del BNG donaran el seu vot favorable a la reprovació del líder conservador. Rajoy té aquesta declaració “més que merescuda”, diu el regidor nacionalista que, tot i això, segons informa Pontevedra Viva, matisa que la declaració “no resol res” més enllà de l'àmbit simbòlic, pel que no hauria de “despistar del fons de la qüestió”: l'aposta per intentar frenar la pròrroga de la pastera.\nJa ho va ser a cop de puny\nCal recordar que durant la campanya electoral, Rajoy va ser colpejat a la cara per un familiar llunyà seu, un precedent al·legòric que ara s'ha institucionalitzat a la ciutat gallega.


Detinguts dos germans, veins de Roda de Berà, per robar i estafar a establiments del Vendrell – l'actualitat.cat\n19 de junio de 2019 Redacció\nEls Mossos d’Esquadra han detingut dos germans de 40 i 42 anys, de nacionalitat espanyola i veïns de Roda de Berà, com a presumptes autors d’un delicte continuat de furt i una estafa, comesa amb una targeta de crèdit robada. Un tercer home de 41 anys, també de nacionalitat espanyola i sense domicili conegut, va acabar denunciat per la seva cooperació en aquests fets.\nEls dies 30 d’abril i 1 de maig, un dels dos germans es va endur diversos productes de dos establiments d’alimentació del Vendrell i un altre de Coma-ruga. Els furts els va portar a terme de manera coordinada amb l’home denunciat, el qual compta amb vint-i-cinc antecedents per delictes patrimonials, entre ells sis furts. El valor de tots els aliments que va sostraure amagats sota la roba superava els 500 €.\nEl dia 3 de maig els dos germans, els quals també acumulen nombrosos fets delictius, van actuar conjuntament en un restaurant del Vendrell d’on van sostraure 1.500 € en efectiu. Dos d’ells van distraure al responsable de l’establiment mentre el tercer lladre prenia els diners de la caixa i del pot de les propines.\nAquell mateix dia els tres homes van efectuar una despesa de més de 100 € amb una targeta de crèdit que van sostraure de dins d’un vehicle. Ho van fer amb pagaments a sis establiments per imports inferiors als 20 € cadascun per evitar haver de donar el número secret de la targeta.\nEls dos germans van quedar en llibertat amb càrrecs l’endemà de la seva detenció després de declarar a comissaria amb l’obligatorietat de presentar-se davant del jutge quan siguin requerits.\nNúria Torres / Tarragona .- Preocupació a l’Ajuntament de Tarragona pel brot de coronavirus que s’ha detectat a la ciutat, amb cinc casos positius, tots del mateix nucli familiar, i una vintena més fent-se les […segueix llegint]\nEl tinent coronel Vicente Luengo, nou cap de la Guàrdia Civil de Tarragona\nEl tinent coronel Vicente Luengo Beltrán, segon cap de la Comandància de Lleida, s’ha fet càrrec de la prefectura de la Guàrdia Civil de Tarragona, que fins ara ostentava interinament el comandant Francisco Martínez. Luengo […segueix llegint]\nUna dona presenta una denúncia als Mossos per abusos sexuals d’un mossèn de Sant Jaume dels Domenys fa 50 anys\nACN Barcelona.-Una dona ha presentat una denúncia als Mossos d’Esquadra pels abusos sexuals que hauria patit per part d’un mossèn de Sant Jaume dels Domenys (Baix Penedès) ara fa uns 50 anys, segons ella mateixa […segueix llegint]


GARNATXA: Cercas guanya el Premi Nacional de Narrativa per Anatomía de un Instante\nCercas guanya el Premi Nacional de Narrativa per Anatomía de un Instante\nTot i que el 1987 Javier Cercas va publicar un llibre de contes, El mòbil, no va ser fins Soldats de Salamina -novel·la que després David Trueba adaptaria al cinema- que el seu nom es va posar en boca de tots.\nLlicenciat en filologia hispànica i professor de literatura a la Universitat de Girona, Javier Cercas ha aconseguit barrejar en la seva curta però variada producció literària multitud d'estratègies narratives, com són la història, el reportatge, el relat biogràfic o la metanarració, aconseguint una prosa perspicaç i suggeridora. Tot això l'ha permès assolir l'estrany estàtus d'escriptor que, a més a més d'aconseguir un popular i multitudinari èxit de vendes, és altament respectat per la crítica nacional i estrangera.\nA més del seu "best-seller" sobre un episodi molt concret de la guerra civil espanyola -el de com el falangista Rafael Sánchez Mazas va escapar del seu afusellament-, de l'obra de Cercas cal destacar també El ventre de la balena, novel·la en la qual la història de Jonàs i la balena és audaçment actualitzada, Relatos reales i La velocitat de la llum -història d'una amistat entre un aspirant a novel·lista i un excombatent de Vietnam.\nActualment Javier Cercas compagina les seves classes a la universitat amb l'escriptura literària i la creació periodística. Acaba de rebre el Premi Nacional de Narrativa per Anatomía de un instante, la seva última obra sobre el 23-F.\nTemes Autors/es, Literatura, Llibres, Premis


Minion Rush - Una guia para el espectador crítico\nInicio > Análisis Videojuegos > Minion Rush\nCarreres sense límit<?xml:namespace prefix = o ns = "urn:schemas-microsoft-com:office:office" />\nParlar de Minion Rush és fer-ho de Gru, el meu vilà favorit. I és que, el videojoc basat en la pel•lícula és un autèntic èxit. L’objectiu és molt senzill: hem de córrer a tota velocitat per escenaris replets d’obstacles.\nCom a scroll vertical que és, ens movem cap a davant tota l’estona, anem passant per diferents escenaris inspirats en les pel•lícules. Des de la ciutat, passant per la platja, el cau de Macho o el laboratori de Gru. Al llarg del nostre recorregut, haurem d’esquivar nombrosos paranys, en forma de rajos làser, objectes mòbils, etc. i copejar als nombrosos minions que apareixeran davant nostre.\nL’objectiu és molt senzill: avançar tant com puguem per superar el nostre rècord personal i el dels nostres amics. Com millorem la puntuació? Recorrent més metres, copejant a altres minions i recollint plàtans.\nCom és costum en aquest tipus de videojocs, tindrem nombrosos ítems que ens ajudaran en la nostra tasca de convertir-nos en el major vilà de tots. Alguns com el raig congelant, ens permet trencar obstacles, mentre que uns altres com l’aspiradora ens permetrà absorbir els plàtans que ens trobem amb major facilitat. A més, podrem fer-nos gegants per uns moments i, fins i tot, usar un poni per recol•lectar més plàtans en fases molt originals.\nMinion Rush és un títol arcade, bàsic i divertit. El seu objectiu és senzill i la seva estructura també, però entretindrà a tot aquell que vulgui estar deu minuts passant el temps. Com a extres per millorar la nostra puntuació trobem nous minions que podem desbloquejar (encara que alguns només comprant-los) i reptes diaris i setmanals. Ideal pels més petits.\nFecha lanzamiento: 27/04/2013\nL’èxit dels jocs mòbils sembla no tenir fi. De fet, en poc temps han aconseguit un èxit igual o superior al de les consoles portàtils de tota la vida. La fi d’una era i l’inici d’una altra? La veritat és que els més petits (5-12 anys) sembla que gaudeixen més jugant a senzills títols amb aspecte retro que a produccions molt elaborades. Aquesta setmana us presentem un dels títols més descarregats d’aquest any: Minion Rush.\nPrecio: Gratuito / Gratuït


Més de 250 activitats especials per celebrar el Dia i la Nit dels Museus a Catalunya – Lo Campus diari\nEl divendres 18 de maig, els museus d’arreu de Catalunya celebren el Dia Internacional dels Museus (DIM), un esdeveniment organitzat anualment des del 1977 pel Consell Internacional de Museus (ICOM). És una festa en què els museus són els veritables protagonistes obrint les seves portes i oferint una atractiva oferta d’activitats per sensibilitzar els visitants de la seva importància en el desenvolupament de la societat.\nA Barcelona ciutat, la majoria de museus concentren la seva activitat la nit del 19 de maig, quan la gran majoria dels centres obren les seves portes fins a la matinada. Entre les activitats especials, destaca per exemple la proposta del Museu d’Arqueologia de Catalunya – Barcelona que ofereix un sopar a través de la Mediterrània. A la resta de les comarques barcelonines, destaca el room escape que proposa el mNACTEC a l’interior del museu així com la passejada nocturna per les voltes. El Museu de Mataró ofereix un vermut a la romana a l’antiga vil·la d’Iluro i el Museu de Maricel proposa un itinerari en forma de joc per als més petits: escriuran, dibuixaran, descobriran personatges.♦\nActivitats al web del Dia i la Nit dels Museus … clicar aquí\nL’Institut d’Estudis Catalans publica un nou volum de l’Atles lingüístic del domini català, fruit d’...\nCom.es.preveu.el.PROCÉS CONSTITUENT de la nova República catalana ?\nCultura de la Generalitat de Catalunya i el consorci Campus Iberus inicien un estudi sobre l’ús soci...


Girona, Figueres i Bescanó acullen obres de teatre per a tots els públics - Dissabte, Strombers i ju duen a la mirona de Salt la seva fusió de ritmes festius i desenfadats\nredacció | girona 19.02.2016 | 19:09\nJoan Yago i la cia. La Calòrica reflexionen a la Planeta sobre la nostra vida laboral\nSala La Planeta (Girona) D Dissabte 20 i diumenge 21.\nH 21 h / 18 h P 12 € www.laplaneta.net\nLa Calòrica, una de les companyies joves més destacades del moment, presenta aquest cap de setmana a la sala La Planeta de Girona la representació de Sobre el fenomen de les feines de merda, del prolífic autor Joan Yago. La companyia, que coprodueix aquest espectacle amb Teatre Tantarantana, pren com a punt de partida de la seva obra l'article On the phenomenon of Bullshit Jobs, de l´antropòleg David Graeber per construir un espectacle d´històries breus, intenses i directes. Tot plegat, per reflexionar sobre què empeny els humans a dedicar més de la meitat de les seves vides a treballar o quin paper juga la feina en la nostra manera de relacionar-nos amb els altres.\nEl món oníric, absurd i humà d´«Yvonne, princesa de Borgonya» arriba a Girona\nTeatre Municipal (Girona) Divendres 19, dissabte 20 i diumenge 21. H 21 h / 21 h / 19 h P 17 €\nYvonne, princesa de Borgonya és una obra representada centenars de vegades arreu del món. Segons afirma la companyia, no és una obra senzilla malgrat la seva lectura sigui planera i amena com poques vegades passa en textos teatrals i menys encara si parem compte que és una text que sovint se l'encabeix dins del corrent del teatre de l'absurd. En la versió que es podrà veure aquest cap de setmana a Girona, la Cia. Teatrebrik proposa una capbussada en el món oníric de l'absurd, però amb una humanitat i una proximitat capaç d'emocionar.\nOriol Broggi presenta a Tigueres la versió teatral del film «Una giornata particolare»\nTeatre Municipal El Jardí (Figueres) Diumenge 21.\nH 18 h P 12 € www.figueresaescena.com\nEl director Oriol Broggi du aquest diumenge a Figueres la versió teatral de la pel·lícula Una giornata particolare (1977), d´Ettore Scola, que van protagonitzar Sophia Loren i Marcello Mastroianni. Amb Clara Segura, Pablo Derqui i Maria Cisteró de protagonistes, aquesta adaptació recrea la història d´Antonietta, una jove que, en la Itàlia de Mussolini, coneixerà per casualitat un membre de la resistència. Després de parlar amb ell, la protagonista descobreix que la vida pot tenir moltes contradiccions.\nLa roda converteix el personatge de «La Ventafocs» en una jove estudiant d´Institut\nTeatre de Bescanó Diumenge 21. H 18 h P 8 € (ant.) /\n10 € (taq.) www.escenaris.cat / www.teatrebescano.cat\nDotze de la nit; la Ventafocs perd la sabatilla que la seva fada padrina li havia regalat per anar al ball de màscares de l´últim curs. Sam, el receptor de l´equip de beisbol de l´institut, s´enamora d´una noia misteriosa. Netejar, rentar i cuinar és la feina que li imposa l´autoritària madrastra. Els protagonistes de la història s´adonen que els uneix un objectiu comú: aconseguir la beca d´estudis de la universitat musical Julliard. Versió moderna del clàssic popular, a càrrec de la Cia. La Roda Produccions.\nStrombers i Ju duen a la Mirona de Salt la seva fusió de ritmes festius i desenfadats\nSala 2 de La Mirona (Salt) D Dissabte 20 H 22.30 h\nP 8 € / 12 € www.lamirona.cat www.codetickets.com\nAmb una trajectòria plenament consolidada, després de més de deu anys damunt dels escenaris, Strombers es presenten dissabte a La Mirona de Salt per presentar Tavernaris (2015), un treball on la banda de Cardona ha fet un viratge a l´Amèrica del Sud, farcint els seus temes de ritmes llatins, ska, reggae o country. La seva actuació estarà precedida de la de Ju, cantautora osonenca que després de col·laborar amb diversos artistes de renom, presenta Temps, un àlbum de debut on explota la seva captivadora veu, mitjançant el pop, el reggae, el funky, el soul, o el R&B.\nQuartet Brossa i Judit Neddermann presenten el seu espectacle musical «Viatge d´hivern».\nDissabte, a partir de les 10 de la nit al Casino Teatre Llagosterenc\nMarc Parrot, en format acústic a Girona\nDiumenge, a partir de 2/4 de 8 de la tarda al Celtic Bar Girona (C/ Riu Güell, 1), el músic barceloní presentarà els seus temes en un format íntim.